CELEX: 62008CO0039
Language: et
Date: 2009-02-12
Title: Euroopa Kohtu määrus (kuues koda), 12. veebruar 2009.#Bild digital GmbH & Co. KG, varem Bild.T-Online.de AG & Co. KG (C-39/08) ja ZVS Zeitungsvertrieb Stuttgart GmbH (C-43/08) versus Präsident des Deutschen Patent- und Markenamts.#Eelotsusetaotlus: Bundespatentgericht - Saksamaa.#Kodukorra artikli 104 lõige 3 esimene lõik - Direktiiv 89/104/EMÜ - Kaubamärgi registreerimistaotlused - Hindamine üksikjuhtumite kaupa - Varasemate otsuste arvessevõtmata jätmine - Ilmselge vastuvõetamatus.#Liidetud kohtuasjad C-39/08 ja C-43/08.

Euroopa Kohtu (kuues koda) 12. veebruari 2009. aasta määrus kohtuasjas – Bild digital ja ZVS Zeitungsvertrieb Stuttgart vs. Präsident des Deutschen Patent- und Markenamts
      (liidetud kohtuasjad C‑39/08 ja C-43/08)
      Kodukorra artikli 104 lõige 3 esimene lõik – Direktiiv 89/104/EMÜ – Kaubamärgi registreerimistaotlused – Hindamine üksikjuhtumite kaupa – Varasemate otsuste arvessevõtmata jätmine – Ilmselge vastuvõetamatus
      Õigusaktide ühtlustamine – Kaubamärgid – Direktiiv 89/104 – Registreerimisest keeldumine või kehtetuks tunnistamine – Kaubamärgi varasem registreerimine teatud liikmesriikides – Mõju (nõukogu direktiiv 89/104, artikli 3 lõike 1 punktid b ja c) (vt punkt 19)
      Ese 
      
         
               Eelotsusetaotlus – Bundespatentgericht (Saksamaa) – Nõukogu 21. detsembri 1988. aasta esimese direktiivi 89/104/EMÜ kaubamärke
                  käsitlevate liikmesriikide õigusaktide ühtlustamise kohta (EÜT L 40, lk 1; ELT eriväljaanne 17/01, lk 92) artikli 3 tõlgendamine
                  – Kaubamärkide registreerimistaotluste hindamine üksikjuhtumite kaupa, arvestamata sarnastel juhtudel tehtud varasemaid otsuseid
                  – Sellise kaubamärgi registreerimisest keeldumine, mille peale on esitanud vastulause analoogsete kaubamärkide sarja omanik.
               
            Resolutsioon
      Kaubamärgi registreerimise üle otsustav liikmesriigi pädev ametiasutus ei pea jätma arvesse võtmata nõukogu 21. detsembri
         1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (muudetud nõukogu
         19. detsembri 1991. aasta otsusega 92/10/EMÜ) artikli 3 lõike 1 punktides b ja c sätestatud registreerimisest keeldumise põhjuseid
         ja rahuldama registreerimistaotlust põhjusel, et taotletav tähis või kaubamärk on koostatud identselt või sarnaselt tähisega,
         mille registreerimistaotluse ametiasutus on juba rahuldanud, kui see kaubamärk ning kaubad ja teenused, mille jaoks see on
         registreeritud, on identsed või sarnased.